ΔΕΣΜΟΣ

Τελική Ημερίδα για την Διάδοση των Αποτελεσμάτων του Έργου με τίτλο «Νησιά-Ελκυστικοί Προορισμοί της Μεσογείου» και ακρωνύμιο «SMART-TOUR».
2023-08-20 10:00 - 14:00 (Europe/Athens) | Πολυχώρος Δεσμός, Μόλυβος, Ελλάδα
Το Έργο «SMART-TOUR» είναι ενταγμένο στο Πρόγραμμα Συνεργασίας INTERREG V-A «Ελλάδα – Κύπρος 2014-2020» και συγχρηματοδοτείται από την Ευρωπαϊκή Ένωση (ΕΤΠΑ) και από Εθνικούς Πόρους της Ελλάδας και της Κύπρου.
Αντικείμενο της Πράξης είναι η αναβάθμιση της τουριστικής ταυτότητας και του «τουριστικού προϊόντος» των περιοχών αναφοράς μέσω της ανάδειξης των κοινών τους χαρακτηριστικών καθιστώντας τα περισσότερο ελκυστικά, αναδεικνύοντας περισσότερο τη δυνατότητα που υφίσταται να προσφέρουν με «αειφόρο τρόπο», πληθώρα βιωματικών εμπειριών στον επισκέπτη σε σύντομο χρόνο και σε μικρές αποστάσεις, υπερκεράζοντας το συνήθως προσφερόμενο τουριστικό προϊόν «ήλιος-θάλασσα», και προσθέτοντας σε αυτό σημαντικότερες και αξιοζήλευτες εμπειρίες που σχετίζονται με τον αρχαίο και σύγχρονο πολιτισμό, την ιστορία και τη ναυτική παράδοση.
Για περισσότερες πληροφορίες σχετικά με το έργο μπορείτε να ανατρέξετε στην επίσημη ιστοσελίδα του «SMART-TOUR» Ακολουθεί ο σχετικός σύνδεσμος. https://smartour-project.eu/
Η Τελική Εκδήλωση για την Διάδοση των Αποτελεσμάτων του Έργου, θα διεξαχθεί την Κυριακή στις 20 Αυγούστου στον Πολυχώρο Πολιτισμού “Δεσμός” που βρίσκεται στο Λιμάνι του Μολύβου στη Λέσβο στις 10:00, και θα διαρκέσει έως τις 14:00.
Ακολουθεί ο σύνδεσμος του χάρτη της τοποθεσίας. https://goo.gl/maps/ZhuwKcth5aKSS6pcA
Η εκδήλωση θα μεταδοθεί ζωντανά μέσω YouTube στο κανάλι της Γενικής Γραμματείας Αιγαίου και Νησιωτικής Πολιτικής στον σύνδεσμο που ακολουθεί. https://youtube.com/@user-vh4iz8dn7g

2ο Σχολείο Γαστρονομίας
2023-11-16 - 2023-11-19 | Πολυχώρος Δεσμός, Μόλυβος, Ελλάδα
1η μέρα – Παρασκευή, 17 Νοεμβρίου 2023

15:00 – 15:15
Προσέλευση

15:15 – 15:30
Καλωσόρισμα – Χαιρετισμοί

15:30 – 19:45
«Ανάλυση -επεξήγηση υποχρεώσεων που προκύπτουν από το νέο Υγειονομικό κανονισμό Ν.47829/2017 για τις επιχειρήσεις Υ.Ε»
«Αλλαγές που προκύπτουν από την εμπλοκή του Δίκαιου του Καταναλωτή στην καθημερινή λειτουργία των ΚΥΕ»
Εισηγητής: Dr. Κωνσταντίνος Ντελέζος

19:45 – 20:30
Συζήτηση – Ερωτήσεις – Απορίες

2η μέρα – Σάββατο, 18 Νοεμβρίου 2023

09:45 – 10:00
Προσέλευση

10:00 – 16:00
«Οι ρυθμίσεις του νέου εργασιακού νόμου 5053/26.9.2023»

«Ψηφιακή οργάνωση του χρόνου εργασίας – Ψηφιακή κάρτα εργασίας»
Εισηγητής: Πέτρος Ραπανάκης

16:00 – 18:00
Διάλειμμα

18:00 – 19:00

19:00 – 20:00

«Συνδικαλιστικά και Ασφαλιστικά θέματα στον κλάδο της Εστίασης– Παρεμβάσεις της ΓΣΕΒΕΕ» – Συζήτηση
Ομιλητής: Γιώργος Καββαθάς – Πρόεδρος ΓΣΕΒΕΕ
Συζήτηση – Απορίες
Γιώργος Καββαθάς – Πρόεδρος ΓΣΕΒΕΕ
Πέτρος Ραπανάκης

20:00 – 21:00
«Παρουσίαση Ποτοποιίας Βαρβαγιάννη & Γευσιγνωσία ούζου – Συζητάμε για το ούζο»
Εισηγητής: Βαρβαγιάννης Στάθης

3η μέρα – Κυριακή, 19 Νοεμβρίου 2022

09:45 – 10:00
Προσέλευση

10:00 – 15:00
«Ο ρόλος του Υγειονομικού υπεύθυνου-ο ρόλος των χειριστών τροφίμων»
«Αλλαγές και υποχρεώσεις από την εφαρμογή του HACCP στην καθημερινή λειτουργία των ΚΥΕ»

«Ο ρόλος των διαγραμμάτων ροής -εκθέσεων παραγωγικής διαδικασίας»
«Ο ρόλος των αρχείων του HACCP»
Εισηγητής: Dr. Κωνσταντίνος Ντελέζος

14:30 – 15:00
Ανακεφαλαίωση – Συμπεράσματα – Λήξη εργασιών

Για δηλώσεις συμμετοχής στο παρακάτω link: https://bit.ly/3Q9V8aI

ΠΑΡΟΥΣΙΑΣΗ ΕΙΣΗΓΗΤΩΝ
ΗΛΙΑΣ θ. ΓΕΩΡΓΟΠΟΥΛΟΣ
Ο Ηλίας Θ. Γεωργόπουλος εργάζεται ως επιστημονικό στέλεχος στο ΙΜΕ ΓΣΕΒΕΕ, από το 2011 σε έργα Στήριξης της Επιχειρηματικότητας. Κατά το διάστημα αυτό ασχολείται με την υποστήριξη των μικρών και πολύ μικρών επιχειρήσεων, είτε παρέχοντας απ’ ευθείας συμβουλευτικές υπηρεσίες, είτε συντονίζοντας σχετικά προγράμματα υποστηρικτικών υπηρεσιών προς αυτές. Υπήρξε στέλεχος επιχειρήσεων στον τομέα της μεταποίησης (βιομηχανίες κατασκευής δοχείων χαμηλής πίεσης και επίπλων) και από το 2002 έως το 2011 απασχολήθηκε σε φορείς της Τοπικής Αυτοδιοίκησης και των Επιμελητηρίων, που υλοποίησαν έργα της Ε.Ε., σχετικά με την στήριξη της επιχειρηματικότητας. Είναι απόφοιτος του Τμήματος Δημοσίας Διοικήσεως της Παντείου ΑΣΠΕ (1983) και κάτοχος μεταπτυχιακού τίτλου σπουδών (ΜΒΑ) του Πανεπιστημίου RMU, στο Pittsburgh – Pennsylvania- USA (1994).

ΚΩΝΣΤΑΝΤΙΝΟΣ ΝΤΕΛΕΖΟΣ
Ο Κων/νος Ντελέζος είναι Yγιεινολόγος Msc, και Διδάκτωρ του Καποδιστριακού Πανεπιστημίου Αθήνας, Λέκτορας Yγιεινής στο Πανεπιστήμιο Δυτικής Αττικής, στο τμήμα Δημόσιας και Κοινοτικής Υγείας. Κάτοχος Μεταπτυχιακού τίτλου Σπουδών, της Ιατρικής Σχολής του Δημοκρίτειου Πανεπιστημίου Θράκης. Σύμβουλος Υγιεινής του Επαγγελματικού Επιμελητηρίου Αθήνας σε όλη τη διάρκεια της πανδημίας COVID19, με συγγραφή 15 υγειονομικών πρωτοκόλλων για 15 διαφορετικούς επαγγελματικούς κλάδους. Το εκπαιδευτικό του έργο είναι διαρκές και περιλαμβάνει θεματολογία της Δημόσιας Υγιεινής σε γενικό και ειδικό πλαίσιο. Από το 2010 έως σήμερα διορισμένος στη βαθμίδα του Καθηγητή Εφαρμογών στο Τμήμα Δημόσιας Υγείας & Κοινοτικής Υγείας. Το εκπαιδευτικό του έργο συμπληρώνεται με τη διδασκαλία σε προγράμματα ,ως πιστοποιημένος εκπαιδευτής, σε άλλους φορείς. Εργάστηκε στον ιδιωτικό τομέα επί επταετία , ως σύμβουλος επιστημονικής τεκμηρίωσης .Το δημοσιευμένο έργο του περιλαμβάνει 18 Δημοσιεύσεις σε Επιστημονικά Περιοδικά με κριτές, 17 Δημοσιεύσεις σε Επιστημονικά Περιοδικά χωρίς κριτές, 35 ανακοινώσεις σε επιστημονικά συνέδρια –ημερίδες. Έχει 33 εισηγήσεις σε Συνέδρια – Ημερίδες και 16 διαλέξεις σε Νοσηλευτικά Ιδρύματα. Συγγραφέας κεφαλαίων σε 3 βιβλία Δημόσιας Υγείας και 2 εκπαιδευτικών σημειώσεων για το Πανεπιστήμιο Δυτικής Αττικής. Παρουσιαστής θεμάτων Δημόσιας Υγείας σε 62 τηλεοπτικές εκπομπές. Πιστοποιημένος εκπαιδευτής του ΕΟΠΠΕΠ, ΕΦΕΤ,ΛΑΕΚ-ΟΑΕΔ, Υπουργείου Εργασίας, ΙΜΕ ΓΣΕΒΕΕ και ενταγμένος στο Μητρώο Αξιολογητών, Επιθεωρητών, Εμπειρογνωμόνων του ΕΟΠΠΕΠ.

ΠΕΤΡΟΣ ΡΑΠΑΝΑΚΗΣ
Ο Πέτρος Γ. Ραπανάκης γεννήθηκε στον Πειραιά και κατοικεί στην Αθήνα. Είναι οικονομολόγος, πτυχιούχος του Πανεπιστημίου Πειραιά, σύμβουλος επιχειρήσεων με μακρόχρονη εμπειρία σε θέματα εργατικής νομοθεσίας και ανθρώπινου δυναμικού, εισηγητής, συγγραφέας. Έχει συμμετάσχει σε πλήθος ημερίδων και σεμιναρίων του ΕΛ.ΚΕ.ΠΑ., του Οικονομικού Επιμελητηρίου κ.λπ., καθώς και σε προγράμματα εκπαίδευσης εκπαιδευτών. Έχει Πιστοποίηση Εκπαιδευτικής Επάρκειας από τον Ε.Ο.Π.Π.Ε.Π. Είναι πατέρας ενός παιδιού. Έχει συμμετάσχει ως εισηγητής σε σεμινάρια, με αντικείμενο τις εργασιακές σχέσεις, τη μισθοδοσία προσωπικού, την εργατική νομοθεσία κ.λπ. Συνεργάζεται με πολλούς εκπαιδευτικούς φορείς και ιδρύματα (Epsilon net , Ναυτεμπορική, Οικονομικό Επιμελητήριο , Νομική Βιβλιοθήκη, Λογιστικούς συλλόγους κ.λπ.) και έχει συμμετάσχει ως εισηγητής σε σεμινάρια που υλοποιήθηκαν στους χώρους εργασίας 150 και πλέον επιχειρήσεων (Ελληνικά Πετρέλαια, Alstom , S & B , Altec , Carrier, ΦΑΓΕ, Α.Β. Βασιλόπουλος, Μασούτης Market in, Goodys, Interamerican, Πετρόλα, Grecotel Creta Palace , ING, Shelman, Lafarge – Όμιλος ΑΓΕΤ Ηρακλής, Body Talk , Pizza Hut, Kuehne Hellas, Γιώτης, Αντέννα, Τεχνοκάρ, ΣΙΔΜΑ – Σιδηρεμπορική Μακεδονίας ΑΕ, Davaris Textiles – Ντάβαρης Γ. ΑΕ, ΣΥΝΚΑ, ΑΤΤΙCA GROUP, CARRIER, Οργανισμός Λιμένα Θεσσαλονίκης (ΟΛΘ), Οργανισμός Λιμένα Πειραιά (ΟΛΠ), COSCO, Foodlink, Μediatel, ICTS HELLAS SECURITY, Ιχθυοτροφία Κεφαλονιάς, Μύλοι Ασωπού ΑΒΕΕ, Ιntralink, Ανδρικόπουλος ΑΕΒΕ, ΙΑΣΩ, Veridos Mατσούκης ΑΕ, TGS HELLAS, Ηπειρωτικές Πρωτεΐνες ΑΕ, ATHENIAN CARRIERS LTD, NAKASH HIBISCUS AE κ.λπ). Έχει συγγράψει 16 βιβλία, μεταξύ των οποίων την Κωδικοποίηση Συλλογικών Ρυθμίσεων, εκδόσεις «Ipirotiki publications» 2004, τις Εργασιακές Αναλύσεις και Εφαρμογές, εκδόσεις « Ναυτεμπορική » 2005, τη Διαχείριση Μισθοδοσίας εκδόσεις «Ναυτεμπορική» 2009, τις Επίκαιρες Αναλύσεις-Εφαρμογή στη μισθοδοσία εκδόσεις «ΕPSILON NET» 2017.

2ο Σχολείο Τουρισμού
2023-11-23 - 2023-11-26 | Πολυχώρος Δεσμός, Μόλυβος, Ελλάδα
Παρασκευή, 24 Νοεμβρίου 2023
17:30-21:30 – Ανέστης Αναστασίου
Ανάπτυξη Τεχνικών Διαπραγμάτευσης & Πειθούς

Προετοιμασία για Διαπραγμάτευση
Εναλλακτικές Προτάσεις
Καθορισμός Στόχων & Επίτευξη τους
Τα βήματα μια επιτυχημένης Διαπραγμάτευσης

Σάββατο, 25 Νοεμβρίου 2023
09:00-15:00 – Ανέστης Αναστασίου
Ανάπτυξη Τεχνικών Διαπραγμάτευσης & Πειθούς

Ανάπτυξη Διαπραγματευτικών Ικανοτήτων
Δημιουργία Σχέσεων Εμπιστοσύνης με Πελάτες & Συναδέλφους
Ικανοποιήστε τις Ανάγκες και των δύο πλευρών
Τονίστε τα Οφέλη της Πρότασης/Προσφοράς σας
Αντιμετώπιση Εμποδίων

15:00-16:00 ΔΙΑΛΕΙΜΜΑ

16:00-20:00 – Ράνια Σεμερτζιάν
Ανάπτυξη Αποτελεσματικών Δεξιοτήτων Επικοινωνίας

Εισαγωγή στην Επικοινωνία
Η παγίδα της Ασυνείδητης Προκατάληψης (unconscious bias)
Εντοπίζοντας το Μοτίβο Επικοινωνίας μας
Λεκτική Επικοινωνία

20:00-21:00 – Μυρσίνη Μουτζούρη, Area Marketing Lesvos & Museum Tour Manager
Παρουσίαση Ποτοποιίας Πλωμαρίου Ισιδώρου Αρβανίτη & Γευσιγνωσία ούζου
«Ο Γαστρονομικός τουρισμός, ως σύγχρονη τάση και η συμβολή του στην τουριστική ανάπτυξη: Η περίπτωση του Μουσείο Ούζου Ποτοποιίας Πλωμαρίου Ισίδωρος Αρβανίτης»

Κυριακή, 26 Νοεμβρίου 2023
09:00-15:00 – Ράνια Σεμερτζιάν
Ανάπτυξη Αποτελεσματικών Δεξιοτήτων Επικοινωνίας

Η δύναμη της μη Λεκτικής Επικοινωνίας
Οι 4 Τεχνικές της Ενεργητικής Ακρόασης
Αναπτύσσοντας Ενσυναίσθηση
Αποκλιμάκωση Εντάσεων – Διαχείριση Παραπόνων με Ενσυναίσθηση
Ασκήσεις Role Play

Για δηλώσεις συμμετοχής στο παρακάτω link: https://bit.ly/3Q9V8aI

ΠΑΡΟΥΣΙΑΣΗ ΕΙΣΗΓΗΤΩΝ
Ανέστης Θ. Αναστασίου
BEng (Hons), MSc, ΜΑ, PgDip HET, CHT, PHM, CPC
Ο Ανέστης Θ. Αναστασίου είναι υπεύθυνος των προγραμμάτων Διοίκησης Τουρισμού και Φιλοξενίας στο Αμερικάνικο Κολλέγιο Θεσσαλονίκης, στο οποίο και διδάσκει. Συγχρόνως, από το 2001 διοικεί την εταιρεία AA+Partners, η οποία παρέχει εκπαιδευτικές και συμβουλευτικές υπηρεσίες σε θέματα ανθρώπινου δυναμικού, με εξειδίκευση στον χώρο του τουρισμού και της φιλοξενίας. Η διδακτική και εισηγητική του εμπειρία υπερβαίνει τις 9000 ώρες και ειδικεύεται σε θέματα: διοίκησης ανθρώπινου δυναμικού, εξυπηρέτησης πελατών και πωλήσεων, βελτίωσης απόδοσης ανθρώπων και οργανισμών, και στην εκπαίδευση εκπαιδευτών. Είναι διπλωματούχος Μηχανολόγος Μηχανικός (University College London) με μεταπτυχιακά στη Διαχείριση Ενεργειακών Συστημάτων (City University), στο Διεθνές Μάνατζμεντ (Kings College London; London School of Economics), στις Πολιτικές Επιστήμες (Πανεπιστήμιο Μακεδονίας),καθώς και κάτοχος του Proficiency in Hospitality Management (Ecole Hotelier Lausanne).

Ράνια Σεμερτζιάν
Communications Consultant & Soft Skills Trainer
Η Ράνια Σεμερτζιάν έχει πολυετή εργασιακή εμπειρία στον χώρο της Επικοινωνίας, του Marketing και των Δημοσίων Σχέσεων. Είναι ιδρυτής της AR:PR Communications, Συμβούλων Επιχειρήσεων σε θέματα Στρατηγικής Επικοινωνίας και Παροχής Υπηρεσιών Εκπαίδευσης στελεχών. Έχει σπουδάσει και εργαστεί επί σειρά ετών στην Αμερική όπου και απέκτησε το ΜΒΑ της από το Patterson School of Diplomacy & International Commerce, University of KY. Έχει διατελέσει υψηλόβαθμο στέλεχος σε τμήματα Επικοινωνίας σε μεγάλες ελληνικές και ξένες πολυεθνικές εταιρίες και οργανισμούς όπως η Vodafone, το Αμερικανικό Κολλέγιο Ανατόλια, το World Trade Center USA, το Council of State Governments USA, η Εstee Lauder USA. Εκπαιδεύει στελέχη σε ευρύ φάσμα θεματολογίας που αφορά στην ανάπτυξη δεξιοτήτων Επικοινωνίας και προσωπικής ανάπτυξης, ενώ παράλληλα διδάσκει σχετικά μαθήματα σε πτυχιακούς και μεταπτυχιακούς φοιτητές στο ACT – The American College of Thessaloniki. Είναι μέντορας σε νεοφυείς επιχειρήσεις στο Κέντρο Επιχειρηματικότητας του Αμερικανικού Κολλεγίου Ανατόλια. Είναι διαπιστευμένη Διαμεσολαβήτρια του Υπουργείου Δικαιοσύνης και της ADR-ODR International καθώς πιστοποιημένη Practitioner στον Νευρογλωσσικό Προγραμματισμό (NLP) από το American Board of Neuro-Linguistic Programming.

2023-12-20 19:30 - 21:00 | Πολυχώρος Δεσμός, Μόλυβος, Ελλάδα
Ο Φορέας Τουρισμού Μολύβου, στο πλαίσιο των εορταστικών εκδηλώσεων, έχει την χαρά να προσκαλέσει μικρούς και μεγάλους σε μια χριστουγεννιάτικη εκδήλωση που θα πραγματοποιηθεί στις 20 Δεκεμβρίου και ώρα έναρξης 19:30 μ.μ., στον Πολυχώρο Πολιτισμού “Δεσμός”.
Η εκδήλωση θα πραγματοποιηθεί με την συμβολή του Ωδείου Καλλονής, όπου η παιδική χορωδία του ωδείου θα μας κρατήσει συντροφιά και θα μας φέρει πιο κοντά στο πνεύμα των Χριστουγέννων με μελωδίες, κάλαντα και τραγούδια με συνοδεία πιάνου.
Στο πλαίσιο της χαρούμενης αυτής μάζωξης θα γίνει παρουσίαση του βιβλίου “Το Παραμύθι του Αρίωνα”, ένα βιβλίο με μουσική και αφήγηση για τις εμπειρίες από την ζωή και το μακρινό ταξίδι του Αρίωνα του κιθαρωδού!
Σας περιμένουμε όλους!
Μετά το πέρας της εκδήλωσης θα δοθούν ζεστά χριστουγεννιάτικα ροφήματα!

ARION International Guitar Festival - ΑΡΙΩΝ Διεθνές Φεστιβάλ Κιθάρας
2024-08-01 21:00 - 2024-08-04 00:00 | Πολυχώρος Δεσμός, Μόλυβος, Ελλάδα
Χωρίς κενά και δίχως απουσία φτάσαμε στο δωδέκατο καλοκαίρι. Φέτος ο Αρίωνας καταπιάστηκε με την απλότητα και την ελευθερία των πρώτων υλικών, όπως τον συνεπήραν τα χρώματα κι οι απλωσιές των οριζόντων.
Που πάει να πει, δάχτυλα να κρατούν το ρυθμό σε χείλη που διηγούνται μικρές και χιλιοειπωμένες ανθρώπινες ιστορίες.

Τον φετινό Αύγουστο κάνουμε μια μικρή δημιουργική ανάπαυλα για τα σεμινάρια, τους διαγωνισμούς, τα εργαστήρια και όλες τις δράσεις που εδώ και έντεκα χρόνια πλημμυρίζουν με μουσική και χαρά τον φιλόξενο Μόλυβο και υποδεχόμαστε αξιόλογους καλλιτέχνες που θα ταξιδέψουν για το 12ο «Αρίων» Διεθνές Φεστιβάλ Κιθάρας Μολύβου και θα δώσουν τέσσερις ξεχωριστές συναυλίες, τρείς στην αυλή του Πολυχώρου Πολιτισμού “Δεσμός”, πάνω από το λιμάνι του Μολύβου, στ’ αγνάντι των γραμμών του ορίζοντα και των χρωμάτων της δύσης και μια συναυλία στο Μουσείο Βιομηχανικής Ελαιουργίας Λέσβου, του Πολιτιστικού Ιδρύματος Ομίλου Πειραιώς, στην Αγία Παρασκευή.

Οι συναυλίες που θα ακούσουμε:

Πέμπτη 1 Αυγούστου στις 21:00, στο Μουσείο Βιομηχανικής Ελαιουργίας Λέσβου στην Αγία Παρασκευή

«Το ταξίδι του βιολιού» – Duo Concertante, Συναυλία με έργα για δύο βιολιά με τους διακεκριμένους βιολονίστες Σπύρο Γκικόντη και Franziska Reichenbächer.

Παρασκευή 2 Αυγούστου στις 21:00, στον Πολυχώρο Πολιτισμού “Δεσμός” στο λιμάνι του Μολύβου

Magma – Μουσική δωματίου για τρεις κιθαρίστες, με τους βιρτουόζους Κώστα Μακρυγιαννάκη, Κωστή Κωστόπουλο, Τηλέμαχο Ρουδνικλή.

Σάββατο 3 Αυγούστου στις 21:00, στον Πολυχώρο Πολιτισμού “Δεσμός” στο λιμάνι του Μολύβου

«Χτες το βράδυ» – Διάσημα και αγαπημένα τραγούδια και αριέτες από ελληνικές οπερέτες, με τη σοπράνο Ρόζα Πουλημένου, τον βαρύτονο Μιχάλη Ψύρρα, την κιθαρίστα Κορίνα Βουγιούκα και τον βιολονίστα Σπύρο Γκικόντη.

Κυριακή 4 Αυγούστου στις 21:00, στον Πολυχώρο Πολιτισμού “Δεσμός” στο λιμάνι του Μολύβου

«Ο κύκλος των μελοποιημένων ποιητών» – Μια ποιητική μουσική αφήγηση, με οδηγό το μελοποιημένο έργο πάνω στον λόγο σπουδαίων ποιητών, με τη Χριστίνα Μαξούρη στο τραγούδι και τον Κωνσταντίνο Ευαγγελίδη στο πιάνο.

Παράλληλα:
Από την Πέμπτη 1 Αυγούστου έως την Κυριακή 4 Αυγούστου, κάθε πρωί 12:00 – 13:00, στο Χαμάμ Μολύβου: Κιθαρίστας σε ιδιωτικές στιγμές. Μικρά ανεπίσημα ρεσιτάλ κιθάρας.

Περισσότερες πληροφορίες για το φεστιβάλ και το πρόγραμμά του στο: http://www.arionfestival.com/

Το 12ο ΑΡΙΩΝ – Διεθνές Φεστιβάλ Κιθάρας Μολύβου διοργανώνεται από τον Φορέα Τουρισμού Μολύβου σε συνεργασία με το Πολιτιστικό Ίδρυμα Ομίλου Πειραιώς, την Περιφέρεια Βορείου Αιγαίου και τον Δήμο Δυτικής Λέσβου.
Έχει την υποστήριξη του Υπουργείου Πολιτισμού, της Γενικής Γραμματείας Αιγαίου & Νησιωτικής Πολιτικής και στηρίζεται δυναμικά από τα ξενοδοχεία μέλη του Φορέα Τουρισμού Μολύβου, Sunrise Resort Hotel, OLIVE PRESS HOTEL και PANSELINOS HOTEL.

Καλλιτεχνική διεύθυνση και επιμέλεια φεστιβάλ: Κορίνα Βουγιούκα

Χορηγοί Επικοινωνίας: ΕΡT Αιγαίου, & Aeolos TV

Η είσοδος είναι δωρεάν για όλους.

Με έναν καφέ, ΠΟΛΛΑ μπορούμε...
2024-11-25 18:30 - 19:30 | Πολυχώρος Δεσμός, Μόλυβος, Ελλάδα
Με ένα καφεδάκι στο χέρι, με καλή διάθεση και όλοι μαζί παρέα, ανοίγουμε έναν κύκλο διαλόγου, γύρω από θέματα που μας ενδιαφέρουν και μας απασχολούν.

Όλοι είναι ευπρόσδεκτοι! Η πρόσκληση είναι ανοιχτή προς όλους και ειδικά στους νέους, για να ακουστούν οι φρέσκιες ιδέες και απόψεις τους και να προτείνουν ακόμα και ξεχωριστές συναντήσεις πάνω σε ζητήματα που τους αφορούν.

Ο Φορέας Τουρισμού Μολύβου αναβιώνει, μετά από καιρό αυτή τη δράση, με στόχο να δημιουργήσουμε μια ζωντανή συζήτηση, να ανταλλάξουμε σκέψεις και ιδέες, και να δουλέψουμε όλοι μαζί πάνω σε προτάσεις, που θα βοηθήσουν τον τόπο και την κοινωνία μας.

Αρχίζουμε λοιπόν με την πρώτη συνάντηση, την Δευτέρα 25 Νοεμβρίου στις 6:30 μ.μ, στον ζεστό και χαλαρό χώρο του Πολυχώρου Πολιτισμού «Δεσμός».

Ελάτε να πιούμε τον πρώτο μας καφέ, να βάλουμε τις βάσεις για τους διαλόγους μας και τις επόμενες συναντήσεις. Θα ακουστούν όλες οι φωνές και θα βγάλουμε στην επιφάνεια θέματα που μας αγγίζουν. Σας περιμένουμε για να αξιοποιήσουμε μαζί τη δύναμη της συζήτησης, προς όφελος όλων που ζουν και αγαπούν αυτό τον τόπο…

Με έναν καφέ, ΠΟΛΛΑ μπορούμε…
2024-12-20 18:30 - 20:30 | Πολυχώρος Δεσμός, Μόλυβος, Ελλάδα
Τουρισμός!

Ποια είναι η συμπεριφορά και τα προβλήματα εργαζομένων και επαγγελματιών;
Ποιες είναι οι υπηρεσίες που παρέχουμε;
Πως θα μπορούσαμε να αναδείξουμε και να εμπλουτίσουμε καλύτερα το τουριστικό προϊόν μας;
Μπορούν όλοι οι επαγγελματίες να συνεννοηθούν μεταξύ τους;

Αυτά και άλλα πολλά θα αναδειχθούν στην δεύτερη συνάντηση, την Παρασκευή 20 Δεκεμβρίου στις 6:30 μ.μ, στον Πολυχώρο Πολιτισμού “Δεσμός” στον Μόλυβο, όπου η συζήτηση θα επικεντρωθεί γύρω από θέματα που αφορούν τον Τουρισμό.

Η συνάντηση θα είναι εορταστική!
Όποτε με έναν καφέ ή και με ένα ποτό στο χέρι, καλή διάθεση και όλοι μαζί παρέα, συνεχίζουμε τον κύκλο διαλόγου με ζητήματα που αφορούν τον τόπο μας.

Η πρόσκληση είναι ανοιχτή προς όλους!
Σας περιμένουμε για να αξιοποιήσουμε μαζί τη δύναμη της συζήτησης, προς όφελος όλων που ζουν και αγαπούν αυτό τον τόπο…

Με έναν καφέ, ΠΟΛΛΑ μπορούμε…
2025-01-27 18:30 - 20:30 | Πολυχώρος Δεσμός, Μόλυβος, Ελλάδα
Με κυρίαρχο θέμα τον Τουρισμό, συνεχίζουμε στην τρίτη συνάντηση “Με έναν καφέ, ΠΟΛΛΑ μπορούμε…”, την Δευτέρα 27 Ιανουαρίου στις 6:30 μ.μ., στον Πολυχώρο Πολιτισμού “Δεσμός” στον Μόλυβο, όπου η συζήτηση θα επικεντρωθεί γύρω από το κυκλοφοριακό ζήτημα που δημιουργείται στον οικισμό του Μολύβου, κυρίως κατά την θερινή περίοδο.

Η πρόσκληση είναι ανοιχτή προς όλους!
Σας περιμένουμε για να αξιοποιήσουμε μαζί τη δύναμη της συζήτησης, προς όφελος όλων που ζουν και αγαπούν αυτό τον τόπο…

Με έναν καφέ, ΠΟΛΛΑ μπορούμε…
2025-03-10 18:30 - 20:30
Tην Δευτέρα 10 Μαρτίου στις 6:30 μ.μ, στον Πολυχώρο Πολιτισμού “Δεσμός” στον Μόλυβο, θα πραγματοποιηθεί συνάντηση που θα αφορά την προετοιμασία και διοργάνωση του Φεστιβάλ Λεσβιακής Γαστρονομίας “Lesvos Food Fest”.

Σας περιμένουμε, εθελοντές και μη, με έναν καφέ στο χέρι και καλή διάθεση, να συνεχίζουμε τον κύκλο διαλόγου, με σκοπό να αξιοποιήσουμε μαζί τη δύναμη της συζήτησης, προς όφελος όλων που ζουν και αγαπούν αυτό τον τόπο…
Θα γίνει συζήτηση για την επόμενη μέρα του φεστιβάλ, καθώς και για τις εκδηλώσεις που θα πραγματοποιηθούν στον Μόλυβο.

Η πρόσκληση είναι ανοιχτή προς όλους!

Workshop Food Photography Ι & ΙΙ
2025-03-21 10:00 - 2025-03-22 20:30
Ο Φορέας Τουρισμού Μολύβου και η ΕΛΟΡΙΣ Α.Ε. (Eloris North Aegean) σας προσκαλούν στα Workshop Food Photography Ι & ΙΙ , που θα πραγματοποιηθούν στα πλαίσια του ευρωπαϊκού προγράμματος Interreg MedDiet Go! σε συνεργασία με το Φεστιβάλ Λεσβιακής Γαστρονομίας «Lesvos Food Fest».

Για δύο ημέρες, ο Πολυχώρος Πολιτισμού «Δεσμός» θα μετατραπεί σε studio food photography, με εισηγητή τον Νίκο Κόκκα https://www.nikoskokkas.com/#food, συνεργάτη φωτογράφο του site “Cantina” https://cantina.protothema.gr/ και https://www.travel.gr

Η συμμετοχή στο σεμινάριο είναι ελεύθερη και προϋποθέτει την δήλωση συμμετοχής των ενδιαφερομένων στο παρακάτω link https://bit.ly/4ijbDgY , λόγω περιορισμένων θέσεων συμμετοχής. Θα τηρηθεί σειρά προτεραιότητας.

Τα 2 workshops που θα πραγματοποιηθούν, αποτελούν μια εισαγωγή-tutorial στην παραγωγή εικόνας-περιεχομένου, για την προβολή της γαστρονομίας και των προϊόντων της Λέσβου.

Παραγωγοί και επιχειρηματίες εστίασης δηλώστε συμμετοχή, πάρτε το κινητό και τα προϊόντα σας και ελάτε στον Πολυχώρο Πολιτισμού «Δεσμός» για φωτογράφηση και δικτύωση.

Καταληκτική ημερομηνία δήλωσης συμμετοχής: Κυριακή 16 Μαρτίου 2025.

Ακολουθεί το πρόγραμμα των σεμιναρίων.

ΠΡΟΓΡΑΜΜΑ
ΗΜΕΡΑ 1η – ΠΑΡΑΣΚΕΥΗ 21 ΜΑΡΤΙΟΥ 2025
Τοποθεσία: Πολυχώρος Πολιτισμού «Δεσμός» – Μόλυβος
Εισηγητής: Νίκος Κόκκας

10:00-10:30 Έναρξη σεμιναρίου – Χαιρετισμός από τον Πρόεδρο του Φορέα Τουρισμού Μολύβου Νικόλαο Μόλβαλη

10:30-11:00 Παρουσίαση προγράμματος Interreg MedDiet Go! απο την Δρ. Μαρία Κωνστάντογλου

11:00-14:30 Tutorial – food photography case studies
Αρχές και Τεχνικές Φωτογραφίας
Φωτογραφία φαγητού και styling – Διαφορές από άλλα είδη φωτογραφίας
Είδη φωτογραφικών αρχείων
Φωτισμός (φυσικός, τεχνητός, φλας, ανακλαστήρες κτλ.)
Food styling (για περιοδικά, blogs, τηλεόραση, κ.τ.λ.
Σύνθεση υλικών, χρωμάτων, υφών
Αναζήτηση και επιλογή Props (υλικά, χρώματα, διακοσμητικά)
Φωτογράφηση των δημιουργών – Η ανθρώπινη διάσταση

14:30-16:00 Lunch break

16:00-18:00 Tutorial – food photography
Σχεδιασμός και τοποθέτηση του φαγητού στο πιάτο
Από που αντλούμε έμπνευση;
Αληθινό ή ‘ψεύτικο’ φαγητό;
Tips για απίθανα φωτογραφημένα πιάτα
Προγράμματα επεξεργασίας εικόνας για κινητά. Φίλτρα, έτοιμα templates κτλ
Αναζητώντας το δικό σας φωτογραφικό και αισθητικό στυλ

Λήξη Εργασιών Workshop Food Photography Ι

ΗΜΕΡΑ 2η – ΣΑΒΒΑΤΟ 22 ΜΑΡΤΙΟΥ 2025
Τοποθεσία: Πολυχώρος Πολιτισμού «Δεσμός» – Μόλυβος
Εισηγητές: Νίκος Κόκκας & Δρ. Γκατζιώνης Παναγιώτης Πρόεδρος Τμήματος Επιστήμης Τροφίμων & Διατροφής, Πανεπιστήμιο Αιγαίου

10:00-14:00 Έναρξη σεμιναρίου Workshop Food Photography ΙΙ
Hands on φωτογράφηση με props και μοντέλα
Φωτογράφηση διαδικασίας παρασκευής παραδοσιακής συνταγής

14:00-17:00 Lunch break – Φωτογράφηση ούζο με μεζέ στο λιμάνι του Μολύβου

17:00-19:30 Ομιλία – Συζήτηση με τον Δρ. Γκατζιώνη Παναγιώτη “Παραγωγή Προϊόντων με έμφαση στη διατροφική αξία”

19:30-20:30 Συζήτηση – Παρουσίαση photo Gallery των workshops απο τον Νίκο Κόκκα

Λήξη Εργασιών Workshop Food Photography ΙΙ

Παρουσίαση Τρόπου Χρήσης Αυτόματου Απινιδωτή και Γευσιγνωσία Κρασιών
2025-03-29 18:00 - 21:00 | Πολυχώρος Δεσμός, Μόλυβος, Ελλάδα
Το Σάββατο 29 Μαρτίου στις 18:00 μ.μ., o Φορέας Τουρισμού Μολύβου διοργανώνει εκδήλωση στον Πολυχώρο Πολιτισμού «Δεσμός», με αφορμή την δωρεά τοποθέτηση δύο αυτόματων απινιδωτών στην περιοχή του κάστρου και της παραλίας του Μολύβου.

Η δωρεά των δυο απινιδωτών θα είναι μια ευγενική προσφορά του καταστήματος «Κοινωνία Κληρονόμων Σαπουνά Νικόλαου» και του Συλλόγου Κυρίων & Δεσποινίδων Μήθυμνας “Η Αγάπη”.

Αυτή τους η πρωτοβουλία έρχεται να ενισχύσει το έργο του Φορέα Τουρισμού Μολύβου, όπου πριν από 3 χρόνια τοποθέτησε δυο απινιδωτές στην περιοχή του Μολύβου, έναν στο λιμάνι και έναν στην είσοδο του οικισμού.
Όλα τα παραπάνω έχουν ως στόχο την προώθηση της υγείας και της ασφάλειας στην κοινότητά μας, παρέχοντας τα απαραίτητα εργαλεία για την αντιμετώπιση καταστάσεων έκτακτης ανάγκης.

Αναλυτικότερα, το α’ μέρος της εκδήλωσης θα περιλαμβάνει παρουσίαση για τον τρόπο χρήσης ενός αυτόματου απινιδωτή, με εισηγητή τον κ. Σταθάκη Λάμπρο και θα ακολουθήσει το β’ μέρος, όπου θα πραγματοποιηθεί παρουσίαση της Κοιν.Σ.Επ. “Ηφαίστειο Ανεμώτιας” και των κρασιών τους, όπου στο τέλος της εκδήλωσης οι παρευρισκόμενοι θα έχουν την ευκαιρία να συμμετέχουν σε οινογνωσία με τα κρασιά του οινοποιείου.
